સિંગાપોર આવ્યા પછી તો સૌથી મોટી ચિંતા અઠવાડીયામાં ઘર ગોતવાની હતી. દરરોજ રાત પડે હોટલમાં આવું એટલે ટેન્શન થાય કે ઘરનો હજી કંઇ મેળ નથી પડ્યો. હોટલમાં બુકીંગ ખાલી 7 જૂન સુધીનું હતું અને એના પછી કમ્પની કોઇ ખર્ચો આપવાની હતી નહીં. વળી ઇન્ડીયાથી ખાલી 1000 ડોલર લઇને આવેલો એટલે હોટલમાં રહેવાનું તો પોષાય એમ હતું જ નહીં. છેવટે ઘર તો ગોતી લીધું પણ એ મને 15મી જૂન પહેલાં મળે એમ હતું નહી એટલે વળી પાછો અઠવાડીયું ક્યાં કાઢવું એ પ્રશ્ન. એમાં બોબી સાથે સેટીંગ થઇ ગયું અને ભગવાનની દયાથી એ અઠવાડીયું પણ નીકળી ગયું.